Z A P I S N I K
sa 25. sjednice Vijeća Gradske četvrti Peščenica - Žitnjak 
održane 13. lipnja 2023. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Lorena Sajković, Ljiljana Ivanac, Zvonko Dumančić, Dragan Vučić, Marko Jelenčić, Mario Sobočan, Marko Korošec, Marijan Ćužić, Đurđica Radaković Groš, Zdravko Čabraja, Ana Miloš, Antonija Komazlić, Ramiza Memedi, Matija Raos, Gloria Glibo, Ivana Atlija

Odsutni članovi Vijeća:
Darko Stošić 

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 18 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 24. sjednice Vijeća GČ.

Obzirom da nema primjedbi, zapisnik se jednoglasno verificira. 

Predsjednik Vijeća predlaže usvajanje dnevnog reda bez točke 5. Prijedlozi zaključaka o davanju mišljenja po čl. 86. Statuta Grada Zagreba obzirom da je mišljenja kako u dnevnom redu po toj točki nema ništa od posebnog interesa za Gradsku četvrt Peščenica – Žitnjak te se smatra da je Vijeće dalo pozitivno mišljenje na dane prijedloge ukoliko ne glasa suprotno.
Predsjednik, sukladno predloženom, daje prijedlog dnevnog reda na glasanje te se utvrđuje da je jednoglasno donesen sljedeći



DNEVNI RED



1. Stavljanje mandata članova Vijeća Gradske četvrti u mirovanje i zamjena članova Vijeća

2. Izbor člana Mandatnog povjerenstva Vijeća Gradske četvrti

3. Ostavka potpredsjednika Vijeća Gradske četvrti 

4. Izbor potpredsjednika Vijeća Gradske četvrti 

5. Prijedlozi zaključaka o davanju prijedloga za donošenje Izmjena programa održavanja komunalne infrastrukture na području Gradske četvrti Peščenica - Žitnjak u 2023.

6. Prijedlog zaključka o davanju prijedloga za donošenje izmjena i dopuna Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama

7. Prijedlozi zaključaka o rješavanju aktualne komunalne problematike na području Gradske četvrti

8. Izvješća, pitanja i prijedlozi


Ad 1. Stavljanje mandata članova Vijeća Gradske četvrti u mirovanje i zamjena članova Vijeća
Predsjednik daje riječ predsjednici Mandatnog povjerenstva Ivanac. 
Mandatno povjerenstvo podnosi 
I Z V J E Š Ć E
o mirovanju mandata članovima Vijeća Gradske četvrti Peščenica - Žitnjak

I.
Mandatno povjerenstvo konstatira da su članice Vijeća Gradske četvrti Peščenica – Žitnjak    Marija Klobučar izabrana s kandidacijske liste HRVATSKE DEMOKRATSKE ZAJEDNICE – HDZ i Iris Veronika Ćelić izabrana s kandidacijske liste političke stranke MOST,  na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst), stavile svoj mandat u mirovanje iz osobnih razloga.

II.
Sukladno odredbi stavka 2. navedenog članka Odluke mandat članice Vijeća Marije Klobučar stavlja se u mirovanje s danom dostave pisanog zahtjeva, 23. svibnja 2023., a mandat članice Vijeća Iris Veronike Ćelić s danom dostave pisanog zahtjeva, 5. lipnja 2023. 

II.
Političke stranke su kao predlagatelji kandidacijskih lista, sukladno članku 14. stavku 2. Odluke o izborima članova vijeća gradskih četvrti i mjesnih odbora, odredile zamjene svojih članova u Vijeću Gradske četvrti Peščenica – Žitnjak. 
Politička stranka HRVATSKA DEMOKRATSKA ZAJEDNICA – HDZ odredila je za zamjenu članice Vijeća, Ivanu Atlija, a politička stranka MOST odredila je da će zamjena članice Vijeća biti, Gloria Glibo.
III.
Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članicama Vijeća s prijedlogom za verifikaciju mandata novim članicama  Vijeća, u predloženom tekstu. 

Vijećnici su Izvješće Mandatnog povjerenstva primili na znanje te jednoglasno donose sljedeće zaključke
Z A K LJ U Č A K
o mirovanju mandata članice Vijeća Gradske četvrti Peščenica – Žitnjak i početku obnašanja dužnosti zamjenice člana Vijeća

1. Prima se na znanje Izvješće Mandatnog povjerenstva o mirovanju mandata članice Vijeća Gradske četvrti Peščenica – Žitnjak i početku obnašanja dužnosti zamjenice člana Vijeća. 
2. Dana 23. svibnja 2023. počinje mirovanje mandata iz osobnih razloga članici Vijeća Mariji Klobučar. 
3. Dana 7. lipnja 2023. Ivana Atlija započinje s obnašanjem dužnosti zamjenice člana Vijeća. 
 
Z A K LJ U Č A K
o mirovanju mandata članice Vijeća Gradske četvrti Peščenica – Žitnjak i početku obnašanja dužnosti zamjenice člana Vijeća

1. Prima se na znanje Izvješće Mandatnog povjerenstva o mirovanju mandata članice Vijeća Gradske četvrti Peščenica – Žitnjak i početku obnašanja dužnosti zamjenice člana Vijeća. 
2. Dana 5. lipnja 2023. počinje mirovanje mandata iz osobnih razloga članici Vijeća Iris Veroniki Ćelić. 
3. Dana 6. lipnja 2023. Gloria Glibo započinje s obnašanjem dužnosti zamjenice člana Vijeća. 


Ad 2. Izbor člana Mandatnog povjerenstva Vijeća Gradske četvrti
Predsjednik konstatira kako je stavljanjem mandata u mirovanje, vijećnice Klobučar, Mandatno povjerenstvo ostalo bez jednog člana. Za novog člana mandatnog povjerenstva, vijećnici Atlija i Ćužić predlažu vijećnika Dumančića. 
Predsjednik prijedlog daje na glasanje, nakon čega Vijeće jednoglasno donosi
Z A K LJ U Č A K
o izboru novog člana Mandatnog povjerenstva

	1. Na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21), članica Mandatnog povjerenstva, Marija Klobučar stavila je svoj mandat članice Vijeća, u mirovanje iz osobnih razloga.
 

        2. Na temelju članka 6. stavka 2. Poslovnika o radu Vijeća Gradske četvrti Peščenica – Žitnjak  (Službeni glasnik Grada Zagreba 35/22), kako bi se ispunio uvjet od tri člana Mandatnog povjerenstva, u Mandatno povjerenstvo Gradske četvrti Peščenica - Žitnjak  (u nastavku teksta: Vijeće) bira se novi član.


          3. U Mandatno povjerenstvo za trećeg člana izabran je Zvonko Dumančić nakon čega Mandatno povjerenstvo čine:

1. LJILJANA IVANAC
2. DARKO STOŠIĆ
3. ZVONKO DUMANČIĆ.

Ad 3. Ostavka potpredsjednika Vijeća Gradske četvrti
Predsjednik konstatira kako je vijećnik Raos podnio pisanu ostavku na mjesto potpredsjednika dana 13. lipnja 2023.
Vijeće ostavku potpredsjednika prima na znanje slijedom čega se donosi

Z A K LJ U Č A K
o razrješenju potpredsjednika Vijeća Gradske četvrti Peščenica Žitnjak 


1. Utvrđuje se da je Matija Raos podnio ostavku na dužnost  potpredsjednika Vijeća Gradske četvrti Peščenica - Žitnjak dana 6. lipnja 2023.

2. Matija Raos razrješuje se dužnosti potpredsjednika Vijeća Gradske četvrti Peščenica - Žitnjak danom utvrđivanja podnošenja ostavke 13. lipnja 2023.

3. Ovaj će zaključak biti objavljen u Službenom glasniku Grada Zagreba.
      


Ad 4. Izbor potpredsjednika Vijeća Gradske četvrti
Predsjednik podnosi prijedlog za izbor novog potpredsjednika Vijeća Gradske četvrti. Prijedlog je potpisalo 7 članova Vijeća, a za novog potpredsjednika predlaže se vijećnik Marko Korošec (Nezavisna lista Vesna Škare Ožbolt). Obzirom da je to jedina kandidatura predsjednik prijedlog daje na glasanje.
Bez rasprave,  Vijeće jednoglasno donosi

Z A K LJ U Č A K
o izboru potpredsjednika Vijeća Gradske četvrti 
Peščenica-Žitnjak

1. Za potpredsjednika Vijeća Gradske četvrti Peščenica-Žitnjak izabran je Marko Korošec .

	2. Ovaj će zaključak biti objavljen u Službenom glasniku Grada Zagreba.

Ad 5. Prijedlozi zaključaka o davanju prijedloga za donošenje Izmjena programa   održavanja komunalne infrastrukture na području Gradske četvrti Peščenica - Žitnjak u 2023.
Predsjednik uvodno pojašnjava i obrazlaže stavke i lokacije koje se predlažu kao nadopuna POKI nakon čega prijedlog daje na glasanje.
Vijeće jednoglasno donosi sljedeće zaključke
Z A K LJ U Č A K

	1. Vijeće Gradske četvrti Peščenica – Žitnjak razmotrilo je i utvrdilo Prijedlog izmjene programa održavanja komunalne infrastrukture na području Gradske četvrti Peščenica – Žitnjak u 2023. što ga je izradio Gradski ured za mjesnu samoupravu, civilnu zaštitu i sigurnost. 

	2. Vijeće predlaže Gradskoj skupštini Grada Zagreba da razmotri Prijedlog i donese Izmjene programa u predloženom tekstu koji je prilog ovom Zaključku. 

	3. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje. 

Z a k l j u č a k
o prijedlogu za izmjenu programa održavanja čistoće javnih površina i programa održavanja javnih zelenih površina u okviru Programa održavanja komunalne infrastrukture na području Gradske četvrti Peščenica-Žitnjak za 2023.

1. Vijeće Gradske četvrti Peščenica-Žitnjak predlaže nadležnom gradskom tijelu da koordinirano s Podružnicom Čistoća pristupi izmjeni i dopuni programa održavanja čistoće javnih površina u okviru Programa održavanja komunalne infrastrukture na području Gradske četvrti za 2023., na način da se program održavanja dopuni novim lokacijama: 
•	šetnica uz potok Bliznec (MO Ferenščica), uz potrebu postave koševa za otpatke uz šetnicu
•        parkiralište na južnoj strani Trga Volovčica (MO Volovčica)  (k.č.br. 2363/3, MB 335533 k.o. Peščenica)


2. Predlaže se nadležnom gradskom tijelu da koordinirano s Podružnicom Zrinjevac pristupi izmjeni i dopuni programa održavanja javnih zelenih površina u okviru Programa održavanja komunalne infrastrukture na području Gradske četvrti za 2023., na način da se program održavanja dopuni novim lokacijama:   
1. Sportsko igralište – Savudrijska 1, SRC Borongaj Lugovi,
2. Sportsko igralište – Sovinjačka – Cunjska,
3. Sportsko igralište – Ulica Ante Jakšića 13-21,
4. Sportsko igralište – Ulica Ante Jakšića 49-57 (iza 39-47),
5. Sportsko igralište – Ivekovićeva 17-19,
6. Sportsko igralište – Park Ježevska ulica,
7. Sportsko igralište – Ulica Milke Trnine 2-10,
8. Sportsko igralište – SRC Folnegovićevo naselje,
9. Sportsko igralište – Kozari bok IX. odvojak 11, Park "Šumica",
10. Sportsko igralište – SRC Kozari Bok - Kozari Putevi, Kanalski put,
11. Sportsko igralište – Kozari I. odvojak,
12. Sportsko igralište – III. Kozari put II. odvojak,
13. Sportsko igralište – IV. Kozari put,
14. Sportsko igralište – Novi Petruševec II. odvojak,
15. Sportsko igralište – Radnička cesta,
16. Sportsko igralište – I. Resnik 47 (preko puta 44),
17. Sportsko igralište – SRC Savica Šanci (I. gardijske brigade ""Tigrovi"/ Velikogorička 12),
18. Sportsko igralište – Žitnjak II. odvojak.

3. Predlaže se nadležnom gradskom tijelu da koordinirano s Podružnicom Zrinjevac pristupi izmjeni i dopuni programa održavanja javnih zelenih površina u okviru Programa održavanja komunalne infrastrukture na području Gradske četvrti za 2023., na način da se program održavanja dopuni novom lokacijom:
               •      Lovinčićeva ulica – redovno održavanje drvoreda

4. Ovaj zaključak dostavit će se Gradskom uredu za mjesnu samoupravu, civilnu zaštitu i sigurnost.   

Ad 6. Prijedlog zaključka o davanju prijedloga za donošenje izmjena i dopuna Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama
Predsjednik uvodno pojašnjava prijedlog te ga daje na glasanje.
Vijeće jednoglasno donosi
Z A K L J U Č A K
o prijedlogu površina na području Gradske četvrti Peščenica – Žitnjak 
[bookmark: _Hlk137471172]za kretanje pasa bez povodca, uz nadzor i odgovornost posjednika


1. Vijeće Gradske četvrti Peščenica – Žitnjak je, na zahtjev Gradskog ureda za gospodarstvo, ekološku održivost i strategijsko planiranje zatražilo od vijeća mjesnih odbora prijedloge javnih površina na kojima bi bilo dozvoljeno kretanje pasa  bez povodca, uz nadzor i odgovornost posjednika     
1. Sukladno prijedlozima vijeća mjesnih odbora Borongaj Lugovi i Ferenščica, Vijeće predlaže da se u Prijedlog odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama, među površine na kojima je boravak kućnih ljubimaca dozvoljen sukladno članku 17. Odluke, uvrste sljedeće lokacije:
· ograđena zelena površina u Ulici Vukomerec između kućnih brojeva 26 i 36 (MO Borongaj Lugovi);
· šetnica uz potok Bliznec koja odgovara katastarskoj čestici br. 3335, 4340/20 te dijelu katastarske čestice br. 4340/2 sve k.o. Peščenica (MO Ferenščica);
· sjeverna zelena površina od Slavonske avenije kod križanja Ulice Marijana Čavića na zapad do skretanja u Veletržnicu i hladnjaču, a koja odgovara katastarskoj čestici br. 4109/1, k.o. Peščenica (MO Ferenščica);
· zelena površina sjeverno od Slavonske avenije od Ulice Marijana Čavića na istok do ograde tvrtke Dukat, a koja je dio katastarske čestice br. 419, k.o. Peščenica (MO Ferenščica);
· zelena površina južno od Ulice grada Vukovara i tramvajske pruge, kod križanja s Ivanićgradskom ulicom, a koja odgovara katastarskoj čestici br.  3777/1, k.o. Peščenica (MO Ferenščica).

1. Ovaj zaključak dostavit će se na postupanje Gradskom uredu za gospodarstvo, ekološku održivost i strategijsko planiranje. 




O b r a z l o ž e nj e 

Predložena zelena površina na području MO Borongaj Lugovi naslonjena je  na dječji park, ali je „Betafence“ panelnom ogradom fizički odvojena od dječjeg parka te se i sada uglavnom koristi kao prostor za rekreaciju kućnih ljubimaca. 
Navedena zelena površina obuhvaća sljedeće katastarske čestice:
· U najvećem dijelu obuhvaća k.č. 3210/1 k.o. Peščenica, posjedovni list 2404 (vlasništvo Grada Zagreba), ZK uložak 8567
· U manjem dijelu obuhvaća k.č. 3196/1 k.o. Peščenica, posjedovni list 3392 (Javno dobro putevi, Zapoljska 1, Zagreb), ZK uložak 16477
· U najmanjem dijelu k.č. 4322/1 k.o. Peščenica, posjedovni list 3392 (Javno dobro putevi, Zapoljska 1, Zagreb), ZK uložak 1783

[image: ]


Na svim predloženim lokacijama na području MO Ferenščica i sada vlasnici pasa šetaju svoje ljubimce bez povodca ili kao što je slučaj na lokacijama uz Slavonsku aveniju gdje ih dovode na istrčavanje.


Ad 7. Prijedlozi zaključaka o rješavanju aktualne komunalne problematike na području Gradske četvrti.
Vijećnici su materijale primili uz Poziv. Ukoliko nitko od vijećnika nema primjedbe na prijedloge, predsjednik predlaže skupno izglasavanje prijedloga zaključka te ih daje na glasanje.
Vijeće, bez rasprave, jednoglasno, donosi
Z A K L J U Č A K
[bookmark: _Hlk129851635]o prijedlogu poboljšanja semaforske regulacije i postavi semafora


1. Vijeće Gradske četvrti Peščenica – Žitnjak razmotrilo je i podržava Zaključke Vijeća Mjesnog odbora Donje Svetice, KLASA:024-08/23-003/716; URBR:251-13-11-11/008-23-4, 5, 6, donesene na 24. sjednici Vijeća te predlaže nadležnom gradskom uredu 
· da izvrši očevid i pokrene postupak za donošenje rješenja o postavi semafora sa mogućnošću paljenja isključivo na zahtjev pješaka na pješačkom prijelazu u Ulici Vjekoslava Heinzela, između Ul. V. Heinzela 70a i raskrižja Heinzelove i Ul. Charlesa Darwina;
· da izvrši očevid i pokrene postupak za donošenje rješenja o postavi dodatne signalizacije na semaforu - strelica za skretanje ulijevo na raskrižju Planinske ulice i Ulice Donje Svetice (iz Planinske ulice u Ulicu Donje svetice u smjeru prema Branimirovoj);
· da izvrši očevid i pokrene postupak za donošenje rješenja o postavi dodatne signalizacije na semaforu - strelica za skretanje ulijevo na raskrižju Ivanićgradske ulice i Vukovarske ulice (skretanje iz Ivanićgradske u Vukovarsku u smjeru istoka);
·  izvijesti Vijeće o učinjenom.
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne  poslove i promet.
Z A K L J U Č A K
o prijedlogu postave natpisne ploče s nazivom ulice Livadica


1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Donje Svetice, KLASA:024-08/23-003/995; URBR:251-13-11-11/008-23-6, donesen na 25. sjednici Vijeća te predlaže nadležnom gradskom uredu 
· da izvrši očevid i pokrene postupak za donošenje rješenja o postavi natpisne ploče s nazivom ulice Livadica na ulazu u ulicu, 
· izvijesti Vijeće o učinjenom.
2. Ovaj zaključak dostavit će se Gradskom uredu za katastar i geodetske poslove.

Z a k l j u č a k
o potrebi mjerenja buke 

1. Vijeće Gradske četvrti Peščenica-Žitnjak, razmotrilo je i podržava Zaključak Vijeća Mjesnog odbora Ferenščica, KLASA:024-08/23-003/947; URBR:251-13-11-11/003-23-6 donesen na 25. sjednici Vijeća  te predlaže nadležnom državnom tijelu da


· izvrši stručan očevid radi utvrđivanja i izmjere razine buke koja dolazi iz kluba „Hala“ na adresi Heinzlova 92a;

· obavijesti Vijeće o učinjenom.            

 
1. Ovaj Zaključak dostaviti će se Državnom inspektoratu RH. 


Z A K L J U Č A K
o prijedlogu uvođenja dodatnih mjera sigurnosti na biciklističkoj stazi na k.č. 659/8, 659/7, 4233 k.o. Žitnjak 

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/23-003/852; URBR:251-13-11-11/003-23-9, donesen na 23. sjednici te predlaže nadležnom gradskom uredu da
· razmotri prijedlog Mjesnog odbora o izmicanju prijelaza biciklističke staze dalje prema istoku, prije autobusne stanice, iz Ulice M. Sachsa prema Slavonskoj aveniji kako bi se izbjegla ugroza biciklista zbog velike brzine skretanja automobila 
· pokrene postupak za donošenje rješenja o postavljanju usporivača prometa na gore navedenom skretanju/zavoju
· izvijesti Vijeće o učinjenom.

2. Ovaj zaključak dostavit će se na postupanje Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z A K L J U Č A K
o prijedlogu za imenovanje kontakt policajca za područje MO Folnegovićevo Naselje

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/23-003/852; URBR:251-13-11-11/003-23-8, donesen na 23. sjednici te predlaže službi nadležnoj za nadzor i održavanje javnog reda i mira da 

· imenuje/dodijeli kontakt policajca isključivo za područje MO Folnegovićevo Naselje za potrebe svakodnevne ophodnje zbog učestalih slučajeva mladenačke delikvencije koji su već rezultirali oštećenjima osobnih automobila kao i štetom nastalom u ulazima stambenih zgrada u naselju
· izvijesti Vijeće o učinjenom.

2. Ovaj zaključak dostavit će se PU zagrebačkoj, IV. policijskoj postaji. 



Z A K L J U Č A K
o prijedlogu postave znakova upozorenja vlasnicima za skupljanje izmeta pasa ili znaka zabrane pristupa psima na zelenim površinama


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/23-003/852; URBR:251-13-11-11/003-23-7, donesen na 23. sjednici Vijeća te predlaže nadležnoj gradskoj službi da 
· izvrši postavu znakova upozorenja vlasnicima za skupljanje izmeta pasa ili znakova zabrane dovođenja pasa na sljedećim lokacijama:
· livada u Laurenčićevoj ulici preko puta garaža
· na travnjaku iza Kocke
· kod džamije i
· na zelenoj površini uz glavni ulaz U DV Milana Sachsa

· izvijesti Vijeće o učinjenom.

2. Ovaj zaključak dostavit će se na postupanje Zagrebačkom holdingu d.o.o., Podružnici Zrinjevac. 

Z A K L J U Č A K
o prijedlogu za postavljanje pokretnih naprava za trgovinu na malo koja se obavlja izvan prodavaonica i tržnica na k.č. 609/29

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje, KLASA:024-08/23-003/852; URBR:251-13-11-11/003-23-6, donesen na 23. sjednici te predlaže nadležnom gradskom uredu da
· pokrene postupak za donošenje rješenja o postavljanju pokretne naprave (drveni štand za prodaju domaće hrane i drugih proizvoda iz vlastite proizvodnje OPG-ova) na k.č. 609/29
· izvijesti Vijeće o učinjenom.

2. Ovaj zaključak dostavit će se na postupanje Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z  A K LJ U Č A K
o prijedlogu ishođenja mišljena u svrhu izmjene prava prednosti kretanja vozila na raskrižju Racinove ul. i Kolarove ul.


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/23-003/792; URBR:251-13-11-11/008-23-156 donesen na 23. sjednici te predlaže nadležnom gradskom uredu

· da izvrši očevid u svrhu donošenje Rješenja za izmjenu prava prednosti kretanja na raskrižju Racinove ulice i Kolarove ulice 

· obavijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z A K LJ U Č A K
o prijedlogu za izmještanje  klupe


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/23-003/792; URBR:251-13-11-11/008-23-9 donesen na 25. sjednici te predlaže nadležnom gradskom uredu da
· izvrši očevid i pokrene postupak za izdavanje rješenja o izmještanju klupe sa lokacije na zelenoj površini pored stepeništa koje povezuje javni parking kod Trga Stjepana Konzula sa zelenom površinom kod Ivanićgradske ulice 59a (k.č. 2637/1 k.o. Peščenica) na šetnicu pored Ivanićgradske ulice 59a (k.č. 2637/1 k.o. Peščenica)
· 
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 


Z A K LJ U Č A K
o prijedlogu dodjele spremnika za miješani komunalni otpad trgovini Konzum


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/23-003/792; URBR:251-13-11-11/008-23-11 donesen na 25. sjednici te predlaže nadležnom  Zagrebačkom holdingu  – Podružnici Čistoća da
· izvrši očevid u svrhu utvrđivanja potrebe i dodjele spremnika za otpad za potrebe trgovine Konzum na lokaciji Kosorova ulica 11 zbog učestalog punjenja spremnika za otpad stanara k.br. Kosorova 11 otpadom iz Konzuma

2. Ovaj zaključak dostavit će se Zagrebačkom holdingu d.o.o. – Podružnici Čistoća 


Z A K LJ U Č A K
o prijedlogu za orezivanje stabla


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/23-003/792; URBR:251-13-11-11/008-23-10 donesen na 25. sjednici te predlaže nadležnom gradskom uredu da
· izvrši očevid i pokrene postupak za izdavanje rješenja za orezivanje stabla pored ulaza u stambenu zgradu na adresi Zapoljska 4 (k.č. 2662/99 k.o. Peščenica) zbog zaklanjanja javne rasvjete
· 
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z  A K LJ U Č A K
o prijedlogu za dodatno označavanje postojećeg pješačkog prijelaza u Ivanićgradskoj ulici 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/23-003/792; URBR:251-13-11-11/008-23-15 donesen na 23. sjednici te predlaže nadležnom gradskom uredu

· donošenje Rješenja i dodatno iscrtavanje već postojećeg pješačkog prijelaza u Ivanićgradskoj ulici kod k.br. 51 (nasuprot glavnog ulaza u OŠ Frana Krste Frankopana; k.č. 4325/1 k.o. Peščenica) crvenom bojom

· obavijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z  A K LJ U Č A K
o prijedlogu za ishođenje dozvole i iscrtavanje zabrane parkiranja na Borongajskoj cesti 52 i 54


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/23-003/792; URBR:251-13-11-11/008-23-13 donesen na 23. sjednici te predlaže nadležnom gradskom uredu

· donošenje Rješenja te potom iscrtavanje oznaka zabranjeno parkiranje (sukladno čl.64. Pravilnika o prometnim znakovima, signalizaciji i opremi na cestama) na lokaciji Borongajska cesta 52 i 54 (k.č. 4322/2 k.o. Peščenica) – ispred ulaza u zgrade i kolnog ulaza u dvorište

· obavijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z  A K LJ U Č A K
o prijedlogu za donošenje Rješenja i iscrtavanje zabrane parkiranja na Borongajskoj cesti 82 - 90


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/23-003/792; URBR:251-13-11-11/008-23-14 donesen na 23. sjednici te predlaže nadležnom gradskom uredu

· donošenje Rješenja te potom iscrtavanje oznaka zabranjeno parkiranje ili postavljanje prometnog znaka zabrane parkiranja (sukladno čl.64. Pravilnika o prometnim znakovima, signalizaciji i opremi na cestama) na pristupnoj cesti garažama smještenim između zgrada Borongajska cesta 82 – 90 (k.č. 2608/49 k.o. Peščenica)

· obavijesti Vijeće o učinjenom.

2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z A K L J U Č A K
o prijedlogu za utvrđivanje imovinsko – pravnog statusa k.č. 3031/1 i 3031/2 k.o. Peščenica


1. Vijeće Gradske četvrti Peščenica – Žitnjak razmotrilo je prijedlog iz Zaključka Vijeća Mjesnog odbora Vukomerec, KL.:024-08/23-003/923; URBROJ:251-13-11-11/002-23-5, donesenog na 24. sjednici te predlaže nadležnom gradskom uredu da 
- se očituje o imovinsko – pravnom statusu k.č. 3031/1 i 3031/2 k.o. Peščenica u svrhu rješavanja problema ruševnog objekta i zapuštenog okoliša koji predstavljaju ugrozu za stanovnike;
- izvijesti Vijeće o poduzetom.  
2. Ovaj zaključak dostavit će se Gradskom uredu za upravljanje imovinom i stanovanje i Gradskom uredu za opću upravu i imovinsko-pravne poslove.

Z A K L J U Č A K
o potrebi orezivanja i rušenja stabala na području MO Vukomerec


1. Vijeće Gradske četvrti Peščenica – Žitnjak razmotrilo je prijedlog iz Zaključka Vijeća Mjesnog odbora Vukomerec, KL.:024-08/23-003/923; URBROJ:251-13-11-11/002-23-6, donesenog na 24. sjednici te predlaže nadležnom gradskom uredu da 
- izvrši očevid u svrhu donošenja Rješenja o postavi opreme za smirivanje prometa u Koparskoj ulici  (dio Koparske do Motovunske ulice);
- izvijesti Vijeće o poduzetom.  
2. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:


1. MO FERENŠČICA
1. Postavljanje 4 koša za otpatke u Ulici Ferenščica prema navedenim  mikrolokacijama
 
2. MO VUKOMEREC
1. Zamjena jarbola ispred objekta MS na adresi Porečka 7a



      2.  Problematika će se rješavati kroz Plan komunalnih aktivnosti Gradske četvrti i ostale  
           planove u narednim razdobljima.

Ad 8.	Izvješća, pitanja i prijedlozi.
Predsjednik otvara raspravu.
Za riječ se javljaju:
Vijećnik Ćužić ima primjedbu na kanalice za odvodnju koje su oštećene i popucale, a nalaze se na području MS Vukomerec u krugu Porečke, Vrsarske, Izolske i Plominske ul., moli da nadležne službe izađu na teren.
Također, moli informaciju o  mogućnostima i nadležnosti popravka i održavanja sprava unutar dječjih igrališta u vrtićima. Voditelj odgovara kako će se mailom poslati upit kako za dječje vrtiće tako i za osnovne škole.
U nastavku naglašava i nesporazum sa posljednje sjednice Vijeća Mjesnog odbora „Janko Matko“  konstatirajući kako je odgovor predsjednice VMO JM o navedenom slučaju nezadovoljavajući slijedom čega moli da se apelira na predsjednike svih mjesnih odbora da u svojim vijećima dozvole demokraciju u praksi.
Predsjednik odgovara kako je događaj već iskomuniciran s predsjednicom VMO JM.

Vijećnica Radaković Groš podnosi kratko izvješće o obilježavanju Dana državnosti te zahvaljuje vijećnicima koji su prisustvovali.
Također, u medijima se pojavila informacija koja je uznemirila građane s područja Ivanje Reke, Resnika i Žitnjaka koji traže informacije. Naime prošle je godine najavljena izgradnja sortirnice za suhe repelente što je Vijeće podržalo, ali građani upozoravaju kako su izjave vladajućih za medije dale naslutiti da to možda i neće biti tako te postoji bojazan da će se sagraditi spalionica za MKO, što nikako ne podržava, slijedom navedenog moli pisani odgovor nadležnih o tome što se točno na toj lokaciji planira graditi. Ovaj upit poslati će Vijeću putem maila.

Vijećnica Ivanac najavljuje događanja koja slijede tijekom lipnja na području GČ s naglaskom na manifestaciju koja će se održati na prostoru tržnice Volovčica ovu subotu (17.6.) te poziva sve zainteresirane da dođu.
Predsjednik se nadovezuje te podnosi kratko izvješće o svim, do sada, održanim danima mjesnih odbora, također, najavljuje dane mjesnih odbora koji će se tek održati.

Vijećnik Dumančić upozorava na loše izvedene odvodne kanalice u Jakšićevoj ul. kod k.br.9.
Radovi su izvedeni prije nekoliko mjeseci, a kanalice su već oštećene.

Voditelj napominje kako su počele stizati procjene troškova za komunalne akcije. Neke su procjene većih iznosa od predviđenog, čega će biti sve više jer podružnice surađuju sa kooperantima, a očitovanja se traže u roku od nekoliko dana. 
Vijećnik Ćužić izražava zabrinutost zbog davanja suglasnosti Vijeća za veće procjene, mišljenja je kako će povećanje cijena postati praksa, a ne iznimka.
Predsjednik predlaže da se u ovakvim slučajevima bez iznimke vijećnici izvijeste mailom prije davanja očitovanja/suglasnosti.
Po završetku rasprave te iscrpljenjem dnevnog reda predsjednik zaključuje sjednicu u 19:00 h.

Zapisnik vodila:
[bookmark: _GoBack]Iva Dujić Horvat, dipl. politolog, v.r.


KLASA:024-08/23-002/186
URBROJ:251-13-11-11/001-23-3
Zagreb, 13. lipnja 2023.


                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl. politolog, v.r. 

